|  |  |  |  |  |  |  |
| --- | --- | --- | --- | --- | --- | --- |
| ::FAGOPPLARING, BAKGR, PNG, 2010:Brevmal_service_10.png  Vår saksbehandler: Mari Bakke Ingebrigtsen  E-post: mari.bakke.ingebrigtsen@utdanningsdirektoratet.no  Tlf: 23301253 | | | Vår dato:  27.11.2014  Vår referanse:  2014/63 | |  |  |
|  |  |  | |  | | |

Referat fra rådsmøte torsdag 27.november - møte 5/2014,

Møtestart: kl. 10:00

Møteslutt: kl. 13.00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Karin Lund, Fagforbundet  Håvard Galtestad, YS  Jens Petter Hagen, Fellesforbundet (vara) | Eddy Kjær, NHO Reiseliv  Terje Sundfjord, NHO Transport |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet  Jørund Bjølverud, Skolenes landsforbund | Jan Tvedt, KS  Joakim Marthinsen, Elevorganisasjonen |
|  | **Meldt forfall** | **Utdanningsdirektoratet** |
|  | Jan Tore Harlyng, KS  Svein Arne Bergh, Spekter  Anne Røvik Hegdahl, Virke  Jan Sivertsen, NTF  Jostein Antonsen, Handel og Kontor | Mari Bakke Ingebrigtsen, rådssekretær  Unni Teien (sak 45 og 46) |

**Dagsorden for møte i Faglig råd for service og samferdsel 5/2014**

**Sak 44.5.14 Godkjenning av møteinnkalling og dagsorden v/ rådsleder**

**Sak 36.4.14 Vurdere tiltaket om splitting av felles programfag Vg2**

**Sak 40.4.14 Vurdere overgang fra studieforberedende til yrkesfaglig utdanningsprogram**

**Sak 45.5.14 Høring: Kan EUs mobilitetsverktøy brukes for å godkjenne kompetanse?**

**Sak 46.5.14 Innspill til Utdanningsdirektoratets utredning av nasjonal ordning for godkjenning av utenlandsk fagutdanning**

**Sak 47.5.14 Høring: forslag til læreplan i Utdanningsvalg**

**Sak 48.5.14 En faggjennomgang av realfagene i grunnopplæringen**

**Sak 49.5.14 Høring: Endringer i privatskoleloven (ny friskolelov)**

**Sak 50.5.14 Orienteringssaker**

**Sak 51.5.14 Eventuelt**

**Sak 44.5.14 Godkjenning av møteinnkalling og dagsorden v/ rådsleder**

*Vedtak:*

*Innkalling og dagsorden godkjennes*

**Sak 36.4.14 Vurdere tiltaket om splitting av felles programfag på Vg2**

Dette forslaget går ut på å splitte felles programfag for å gi elevene større muligheter for å fordype seg allerede på Vg2. Elevene har mulighet for fordypning også innenfor dagens ordning gjennom prosjekt til fordypning med 168 timer på Vg1 og 253 timer på Vg2.

Utdanningsdirektoratet sender denne bestillingen til rådene som rådgivende organ, og viser til tekst fra stortingsmeldingen der det står at […]*beslutning om hvilke programfag som skal deles, tas etter dialog med partene i arbeidslivet, blant annet de faglige rådene.*

**Utdanningsdirektoratet ønsker rådenes innspill og tilbakemelding om:**

* Om splitting av felles programfag på Vg2 er aktuelt, og for hvilke fag
* Hvorfor det er aktuelt
* Hvordan splitting kan foregå
* Hvordan tiltaket kan løse utfordringer, og hvilke, innenfor de respektive utdanningsprogrammene

Sakspapirer:

* Bestilling fra direktoratet
* Vedlegg/bakgrunnsinformasjon til arbeidsseminaret som var 19.august
* Innspill fra arbeidsgrupper i faglig råd

Se også referat fra rådsmøte 23.oktober, hvor vedtaket var at saken tas opp igjen.

*Vedtak:*

*Faglig råd for service og samferdsel er delt i synet på hvorvidt det er aktuelt å splitte felles programfag på vg2, og rådet mener det vil ikke passe for alle programområder. For transport og logistikk vil bransjen ikke anbefale det fordi det vil føre til en svekking av faget og at elevene på et mye tidligere tidspunkt enn i dag må velge yrkesretning, noe de færreste er moden for.*

*For reiseliv ser man andre løsninger enn splitting av felles programfag. For salg, service og sikkerhet kan det være et aktuelt tiltak, da rådet har sett på muligheter for mer spesialisering og fordypning. Rådet forutsetter at de blir involvert i prosessen videre.*

**Sak 40.4.14 Vurdere overgang fra studieforberedende til yrkesfaglig utdanningsprogram**

I Meld. St. 20 (2012-13) *På rett vei* ønsker Kunnskapsdepartementet å samle erfaringer med overganger fra studieforberedende til yrkesfaglige utdanningsprogrammer og videre vurdere å legge denne muligheten inn i tilbudsstrukturen.

Utdanningsdirektoratet ønsker at de faglige rådene vurderer overgang fra studieforberedende til yrkesfaglig utdanningsprogram.

Utdanningsdirektoratet følger opp dette tiltaket i meldingen og ber de faglige rådene om innspill.

Frist for tilbakemelding til Utdanningsdirektoratet er 20. desember 2014.

Viil Gombos fra avdeling for læreplanutvikling vil presentere oppdraget i rådsmøtet.

Sakspapirer:

* Oppdrag til de faglige rådene tiltak 54
* Skriftlige innspill i etterkant av forrige rådsmøte

Se også referat fra rådsmøte 23.oktober, hvor vedtaket var at saken tas opp igjen.

*Vedtak:*

*Faglig råd for service og samferdsel har følgende innspill på spørsmålene fremmet i rådsmøte 23.oktober:*

* Hvilke fordeler ser det faglige rådet med at det blir mulig for elever å gå fra studieforberedende til yrkesfaglige utdanningsprogrammer uten å tape tid?
* Det er positivt for elevene at de har mulighet til å rette opp feilvalg.
* Det kan føre til at statusen til fag- og yrkesopplæringen blir styrket.
* Hvilke ulemper ser det faglige rådet med at det blir mulig for elever å gå fra studieforberedende til yrkesfaglige utdanningsprogrammer uten å tape tid?
* Det kan bli merarbeid for skolene knyttet til oppfølging av enkeltelever. Det fordrer at skolene tilføres ekstra ressurser for tilretteleggelse.
* Ønsker det faglige rådet at en slik mulighet legges inn i tilbudsstrukturen?
* Ja
* Dersom denne muligheten legges inn i tilbudsstrukturen, vil bransjen og lærebedriftene være mest tjent med løsning A eller B i avsnitt 3.1?
* A

**Sak 45.5.14 Høring: Kan EUs mobilitetsverktøy brukes for å godkjenne kompetanse?**

Utdanningsdirektoratet sender med dette spørsmål om bruk av ECVET (European credit system for vocational education and training) kan være et egnet verktøy for å godkjenne kompetanse, på høring.

Direktoratet spør høringsinstansene om ECVET vil gjøre det lettere å overføre og anerkjenne enkeltpersoners læringsutbytte uavhengig av hvor og hvordan læringsutbyttet er oppnådd.

Les høringsbrevet her og svar på høringen her:  
[**Lenke**](http://www.udir.no/Regelverk/Horinger/Saker-ute-pa-horing/Kan-EUs-mobilitetsverktoy-ECVETEuropean-creditsystem-for-vocational-education-and-training-brukes-for-a-godkjenne-kompetanse1/)

Utdanningsdirektoratets vurderinger av ECVET som verktøy for nasjonal og internasjonal mobilitet finner du i det elektroniske høringsverktøyet vårt.

[**Lenke**](https://hoering.udir.no/Hoering/8)

Høringsfristen er 23. januar 2015.

Rådet ble enige om ikke å gå inn i detaljer i høringen, og ble enige om å utforme et mer generelt vedtak som sendes inn som et høringsinnspill.

*Vedtak:*

*Faglig råd for service og samferdsel anser ECVET som et formålstjenlig verktøy for å øke mobilitet og for godkjenning av kompetanse. I enkelte fag mener rådet at norskkompetanse vil være avgjørende for godkjenningen, eksempelvis innen salgsfaget og transportfagene. Et avslag av søknad må begrunnes for søkeren, slik at mangler fremkommer tydelig.*

**Sak 46.5.14 Innspill til Utdanningsdirektoratets utredning av nasjonal ordning for godkjenning av utenlandsk fagutdanning**

Utdanningsdirektoratet ble etter oppdrag fra Kunnskapsdepartementet 22.4.2014 bedt om å utrede og anbefale en nasjonal ordning for godkjenning av utenlandsk fagutdanning (se vedlagte PDF dokument).

Direktoratet ber de faglige rådene kommentere og gi innspill til saken og ber om skriftlige innspill innen 15.1.2015.

Videre ønsker utdanningsdirektoratet at de faglige rådenes innspill tas med til fellesmøte for leder og nestleder i SRY og de faglige rådene den 22.1.2015 for en avsluttende diskusjon før oppdragsbrevet besvares.

Se vedlegg.

Unni Teien fra Utdanningsdirektoratet holdt en presentasjon som favnet både sak 45 og 46. Rådet stilte oppklarende spørsmål underveis. Noen punkter fra diskusjonen i etterkant er:

* KS: Det er nødvendig med en slik ordning. Viktig å kunne gi et begrunnet svar på hvorfor /hvorfor ikke utdanningen kan godkjennes. Når det gjelder de ulike modellene er Utdanningsdirektoratet tettest på de fagmiljøene som må bistå, det gjelder både rådene og fylkeskommunene.
* NHO Reiseliv: ser alternativ 3 som mest ønskelig.
* Utdanningsforbundet: Har ikke drøftet saken.
* Elevorganisasjonen: Har ikke drøftet saken sentralt ennå.
* Fellesforbundet: Kan være viktig i de tilfeller det påvirker lønn
* Fagforbundet: Nødvendig med en slik ordning og det er ressurskrevende hvis man skal gjøre det skikkelig.
* Skolenes landsforbund: Vi bør ha et system som gir rettferdighet og likhet.
* Rådet uttrykte delte synspunkter på om bruk av så mye midler til dette er en ønskelig prioritering.

*Vedtak:*

*Faglig råd for service og samferdsel ønsker en nasjonal godkjenningsordning for utenlandsk utdanning. Dette vil sikre likeverdig behandling. Rådet ser enten alternativ 1 eller 3 som mest ønskelig.*

**Sak 47.5.14 Høring: forslag til læreplan i Utdanningsvalg**  
Utdanningsdirektoratet sender med dette forslag til endring i faget Utdanningsvalg på høring.

Sekretariatet mener faget Utdanningsvalg er et viktig fag i ungdomsskolen som skal gjør elevene bedre forberedt på videregående opplæring. De faglige rådene avgjør selv om de vil avgi høringssvar i saken.

Utdanningsdirektoratet foreslår endringer i formål, hovedområder, grunnleggende ferdigheter, kompetansemål og vurderingsordningen.  
Endringene skal etter planen tre i kraft fra 1.8.2015 og vil gjelde fra og med opplæringsåret 2015-2016.

Les og svar på høringsbrevet her:  
[**Lenke**](http://www.udir.no/Regelverk/Horinger/Saker-ute-pa-horing/Horing---forslag-til-endringer-i-utdanningsvalg/)

Forslag til endring i læreplan for Utdanningsvalg på ungdomstrinnet, finner du i det elektroniske høringsverktøyet.  
[**Lenke**](https://hoering.udir.no/Hoering/11)

Høringsfristen er 23. januar 2015.

*Vedtak:*

*Faglig råd for service og samferdsel avgir ikke høringssvar*

**Sak 48.5.14 Bestilling ifm. en faggjennomgang av realfagene i grunnopplæringen**

I langtidsplanen for perioden 2013-2016 framgår det at Utdanningsdirektoratet skal foreta en faggjennomgang av realfagene. Direktoratet har nedsatt en arbeidsgruppe med representanter fra skole- og UH-sektoren som skal vurdere innholdet i **fellesfaget naturfag** og programfagene biologi, kjemi, fysikk, geofag og teknologi og forskningslære i grunnopplæringen.

Arbeidsgruppen skal levere en rapport som gir beslutningstakere et kunnskapsgrunnlag blant annet om fellesfaget naturfag. Gjennomgangen skal derfor baseres på relevant forskning og må ses i sammenheng med Ludvigsenutvalgets[[1]](#footnote-1)[1] arbeid.

*Arbeidsgruppen skal blant annet:*

*         Vurdere naturfagets relevans for felles programfag på yrkesfaglige utdanningsprogram.*

I den sammenheng er direktoratet interessert i å få innspill fra faglige råd, jf. Vedlagte spørreskjema.

Frist for tilbakemelding er 15.desember

*Vedtak:*

*Faglig råd for service og samferdsel er positive til størst mulig grad av yrkesretting, men har ikke mulighet til å gi innspill ut over dette.*

**Sak 49.5.14 Høring: Endringer i privatskoleloven (ny friskolelov)**

Vedlagt oversendes høringsdokumenter om forslag til endringer i privatskoleloven (ny friskolelov).

I henhold til mandatet skal de faglige rådene*…. ivareta den faglige helheten innen eget utdanningsprogram og se sammenhenger på tvers av bransjer og strukturen i opplæringen……*

Selv om høringen om endringer i privatskoleloven kan vurderes til å være av en overordnet karakter, velger sekretariatet allikevel å sende ut høringen til de faglige rådene. Dette fordi flere av utdanningsprogrammene i yrkesfaglige utdanningsprogram rekrutterer fra privatskoler og at loven kan påvirke rekruttering og dimensjonering til de enkelte utdanningsprogram.

Departementet ber blant annet om høringsinstansenes syn på om private skoler som tilbyr yrkesfaglig opplæring skal gis anledning til å tilby Vg3 i skole for elever som ikke får tilbud om læreplass, eventuelt om et slikt tilbud bare bør gjelde for skoler som gir videregående opplæring i små og verneverdige håndverksfag.

De faglige rådene vurderer selv om de vil avgi høringsuttalelse i saken.

Høringsfrist 15. januar 2015.

*Vedtak:*

*Faglig råd for service og samferdsel avgir ikke høringssvar*

**Sak 50.5.14 Orienteringssaker:**

**Fellesmøte med Statsråden 4.desember, FRSS v/leder skal holde innlegg**

**Invitasjon til presentasjon av to rapporter innen fag- og yrkesopplæring**

Torsdag 4.desember kl 10-11.30 i Udir sine lokaler. (Se vedlegg)

* FAFOs delrapport om utprøvingen av alternativ Vg3 for elever som ikke får læreplass. Dere finner rapporten[**her**](http://www.udir.no/Tilstand/Forskning/Rapporter/FAFO/Fornoyd-med-alternativ-Vg3/).
* NIFUs sluttrapport om opplæringskontorenes rolle. Publiseres 1.12.14.

**Formidlingstall for november 2014 v/rådssekretær**

Lenke til tallene her [**her**](http://www.udir.no/Tilstand/Analyser-og-statistikk/Fag--og-yrkesopplaring/Sokere-og-godkjente-kontrakter/Sokere-til-lareplass-og-godkjente-kontrakter-2014/)

**SRY møte 29.oktober v/rådssekretær**

Rådssekretær vil videresende innkallinger til SRY møter slik at rådsmedlemmer kan holde seg oppdatert.

**Brev fra direktoratet angående omprioritering av ressurser for faglige råd og SRY 2015, se vedlegg**

**Forslag til møtedatoer 2015**

|  |  |  |  |
| --- | --- | --- | --- |
| Rådsmøter | AU-møter | SRY-møter | Fellesmøter |
| 5.2.2015 | **26.1.2015** | **28.1.2015** | **22.1.2015** |
| 9.4.2015 | **25.3.2015** | **5.3.2015** | **26.3.2015** |
| 11.6.2015 | **1.6.2015** |  |  |
| 1.10.2015 | **21.9.2015** | **10.9.2015** | **27.8.2015** |
| 26.11.2015 | **9.11.2015** | **29.10.2015** | **3.12.2015** |

Rådssekretær sender ut mail med påminnelse om disse datoene.

**Oppdatert flytskjema v/rådssekretær**

Rådssekretær hadde ikke noe nytt å melde.

*Vedtak:*

*Sakene tas til orientering*

**Sak 51.5.14 Eventuelt**

* Spørsmål til NHO Reiseliv om tidligere tatt opp sak om gjøre reiseliv til studiespesialiserende linje. NHO Reiseliv opplyser at de vil ha en dialog med Fellesforbundet, og at målet er å få sendt søknad til Utdanningsdirektoratet om ikke lenge. Det vil være naturlig at faglig råd blir koblet på saken.
* Spørsmål fra KS til Utdanningsdirektoratet om sak angående kriterier for godkjenning av praksis for praksiskandidater. Saken har vært oppe i SRY. Hva er status i saken nå? Rådssekretær vil undersøke nærmere og sende ut informasjon på mail.
* Karin: AU foreslår at det skal lages en handlingsplan for år 2015. Denne bør ha tilbudsstrukturen som fokus. Dette blir et tema på neste års første rådsmøte.

1. [1] <http://blogg.regjeringen.no/fremtidensskole/>

   Delrapport publisert 3.9.2014 [↑](#footnote-ref-1)